cyanic-selkie/wikianc huggingface dataset:
Ռեմբրանդ վան Ռեյն
Վերջին ստեղծագործություններ
Չնայած Ռեմբրանդի անմիջական աշակերտներից միայն քչերին (օրինակ, Կ․ Ֆաբրիցիուս, Ա․ դե Հելդեր) է հաջողվել օրգանապես յուրացնել նրա ստեղծագործական սկզբունքները, նկարչի ռեալիստական նորարարությունը նրան դարձրել է ամենաազդեցիկ նկարիչներից մեկը համաշխարհային արվեստի պատմության մեջ ։
Ռեմբրանդի գործունեություն
Ռեմբրանդի Հյուգենսին ուղղված նամակում պահպանվել է նրա միակ բացատրությունը, թե նա իր ստեղծագործական կյանքում ինչի է ձգտել իր արվեստով։ Նա բնորոշել է այն որպես «մեծագույն և ամենաբնական շարժում» (de meeste en de natuurlijkste beweegelijkheid), որտեղ «beweegelijkheid» բառը և՛ «հույզ» է, և՛ «շարժառիթ»։ Անկախ նրանից, թե իր գրածը համապատասխանում է իր ստեղծագործական նպատակներին թե ոչ, բայց լայն մեկնաբանությունների տեղիք է տալիս և արվեստի քննադատները դիտարկել են, որ Ռեմբրանդը իր ստեղծագործություններում շատ հեշտ է միավորել հողեղենն ու հոգևորը ։
Սարգիս Արսլանյան
Կենսագրություն
Դեյվ Արսլանյանը Սարգիս Արսլանյանի որդին է, որը 1989-1997 թվականներին Վեբերի պետական համալսարանում աշխատել է որպես մարզիչ, իսկ եղբայրը՝ Փոլ Արսլանյանը եղել է նրա օգնականը։ 2013 թվականի սեպտեմբերի 14-ին Դիքսիի պետական համալսարանի «Հանսեն» մարզադաշտը վերանվանվեց «Սարգ Արսլանյան» մարզադաշտ ։ Նա մահացել է 2016 թվականի դեկտեմբերի 11-ին՝ 92 տարեկանում ։
Ռեմբրանդ վան Ռեյն
Ռեմբրանդի գործունեություն
20-րդ դարի արվեստի գիտակները պնդել են, թե Ռեմբրանդը 600 նկար է ստեղծել, 400 փորագրանկար և 2000 գծանկար ։ Նրա բոլոր տպագրական աշխատանքները ավանդաբար փորագրանկար են անվանում, թեև նա միշտ խառը տեխնիկա է օգտագործել դրանք ստեղծելուց՝ փորագրություն, չոր ասեղ և այլն։ Միայն մեկ տեխնիկայով ստեղծված ստեղծագործությունների քանակը մոտ 300 է ։ Հավանաբար Ռեմբրանդը 2000 հազարից ավելի գծանկարներ է ստեղծել, բայց այսքանն է միայն պահպանվել ։ Ըստ երկու մասնագետների գծանկարները, որոնք հաստատված են ստորագրությամբ, 75 հատ են։ Ցուցակը քննարկման է դրվել 2010 թվականի գիտաժողովի ժամանակ ։
Օֆորտներ
Ռեմբրանդը իր ստեղծագործական կյանքի ողջ ընթացքում՝ 1626-1660 թվականներին օֆորտներ է ստեղծել, մինչև որ ստիպված վաճառել է իր տպարանը փաստացի թողել է խածագծելը։ Ռեմբրանդը միայն անհանգիստ 1649 թվականով թվագրված գործեր չունի ։ Նա խազագծել է շատ արդյունավետ, ու թեև տիրապետել է հատիչին և փորագրել է թիթեղի վրա, բայց իր սիրած եղանակը մնացել է խածագծումը։ Սկզբում նա օֆոչտներում աշխատել է գծանկարի ոճով, բայց շուտով անցել է ուրիշ ոճի, որը հիմնվում էր գեղանկարի վրա։ Այստեղ օգտագործլ է բազմաթիվ գծեր և թթվի խառնուրդներ ընդգծելու համար գծերի արտահայտչականությունը։ 1630-ական թվականների վերջից Ռեմբրանդը անցել է կատարման առավել պարզ ոճի ։ 1640-ականներին նա աշխատել է այսպես կոչված «Հարյուր գուլդեն» ստեղծագործության վրա, որը նրա կարիերայի ընթացքում բեկումնային է եղել։ Դրանից հետո Ռեմբրանդի մոտ հայտնվել է խածագծման վերջնական ոճը ։ Թեև տպագրությունները պահպանվել են երկու թերթ-տպածոներով, բայց առաջինները շատ եզակի են պահպանվել և վերջնական տպագրության տակ կարելի է փոփոխությունները ։ 1650-ական թվականների հասուն ստեղծագործություններում Ռեմբրանդը թիթեղի ավելի շատ իմպրովիզացիաներ է արել, օգտագործել է մի քանի թիթեղ՝ մինչև տասնմեկ հատ։ Նա սկսել է օգտագործել դուրս ցցված մասերը, ընդգծելու համար օֆորտի մուգ հատվածները, որոնք թիթեղի մեծ մասն էին կազմում։ Նա փորձեր է կատարել տարբեր թղթերով, հաճախ օգտագործելով ճապոնական և մագաղաթանման թուղթ։ Նա սկսել է օգտագործել «մակերեսային երանգ»՝ թողնելով թիթեղի վրա բարակ ներկի շերտ, փոխանակ այն լրիվ լվալու և ստացել է յուրահատուկ տպավորություն ։ Ռեմբրանդի օֆորտները ունեն գեղանկարչական աշխատանքների հետ նման սյուժեներ։ Ստեղծել է քսանյոթ ինքնանկար, բազմաթիվ այլ մարդկանց դիմանկարներ, 46 բնանկար՝ հիմնականում ոչ մեծ չափսերի, որոնք մինչև 19-րդ դարի վերջը մեծապես նպաստել են բնապատկերի գրաֆիկական կատարման ձևին։ Նրա օֆորտների մեկ երրորդը կրոնական թեմաներով է, որոնց մի մասը շատ պարզ են, իսկ մի մասն էլ մոնումենտալ տպագիր հրատարակություններում են։ Մի քանի էրոտիկ, կամ պարզապես անպարկեշտ օֆորտներ կան, որոնք համարժեքը չունեն Ռեմբրանդի գեղանկարչական գործերում ։ Նա ստիպված վաճառել է իր և այլ նկարիչներ օֆորտների հիասքանչ հավաքածուն։ Շատ նկարիչներ, ինչպիսիք են՝ Անդրեա Մանտենյան, Ռաֆայելը, Հերկուլես Սեգերսը, և Ջովանի Բենեդետտո Կաստիլիոնեն շատ են ազդվել Ռեմբրանդի փարագրանկարչության փորցից։
Ինքնադիմանկարներ
Ռեմբրանդի ստեղծագործություններում զգալի տեղ է գրավում ինքնադիմանկարը։ Ժամանակին 90 նկար համարվել են Ռեմբրանդի ինքնադիմանկարներ, բայց այժմ պարզվել է, որ դրանց մի մասը ստեղծել են նրա աշակերտները՝ ուսման համար պատճենելով վարպետի դիմանկարները։ Ուսումնասիրությունների արդյունքում հաստատված ինքնադիմանկարների քանակը կրճատվել է և հասել 40-ի ։ Դրանցից մի մասը ֆանտաստիկ, կեղծ-պատմական զգեստներով են։ ինքնադիմանկարներով կարելի է հետևել երիտասարդ նկարչի դեմքի վերափոխումը հասուն տղամարդու և վերջում ծերունու ։
Իր դիմանկարներում և ինքնադիմանկարներում Ռեմբրանդը նստած մարդուն պատկերել է այնպես, որ քթի գիծը սահմանային է դառնում նկարի լուսավոր և ստվերոտ հատվածների միջև։ Ռեմբրանդի դեմքը նկարներում մասնակի մգեցված է, իսկ քիթը պայծառ և աչքի ընկնող է, թեթև կիսատոների մեջ՝ ծառայում է դիտողի ուշադրությունը կենտրոնացնելու, լույսի հոսքը ճնշող պարզությամբ և մտածկոտ կիսախավարով դրամատիզացնելու համար ։
Նկարների իսկության ստուգում
Ռեմբրանդի ստեղծագործությունների ուսումնասիրողների համար ամենամեծ դժվարությունը նրա ստեղծագործությունների բազմաթիվ պատճեններն ու կրկնություններն են, որոնք անհիշելի ժամանակներից գրացուցակներում գրանցված են նրա անունով ։ Օրինակ, հայտնի են «Երեսուն արծաթը վերադարձնող Հուդան» նկարի տասը օրինակ, որոնք հնարավոր չէ վերագրել որևէ մեկ նկարչի ։
1968 թվականին Ամստերդամում սկսել գործել ը, որի նպատակն էր Ռեմբրանդի ստեղծագործությունների ճշտված ցուցակ կազմել։ Ռեմբրանդին վերագրվող նկարներին գնահատական տալու համար համախմբվել էին արվեստագետները և այլ ճյուղերի փորձագետները, որոնք օգտագործում էին ժամանակակից նորագույն տեխնոլոգիաներն ու մեթոդները։ Արդյունքում Ռեմբրանդին վերագրվող շատ նկարներ հեռացվել են ցուցակից, իսկ որոշներն էլ ավելացվել են ։ Ցուցակից հանված շատ նկարներ այժմ վերագրվում են նրա աշակերտներին։ 2014 թվականին թողարկված նախագծի վերջնական համացուցակում 346 նկար կա, երբ 20-րդ դարի սկզբին Ռեմբրանդի վրձնին էին վերագրվում 800 նկար ։ Օրինակ, Ուոլեսի հավաքածուի Ռեմբրանդին վերագրվող 12 նկարներից սկզբում հաստատվեց միայն մեկը, չնայած հետո նրանց քանակը հասավ հինգի։
Հետազոտական նախագծի գործունեության օրինակներից է Նյու Յորքի Ֆրիկի հավաքածուում գտնվող «Լեհ հեծյալը» նկարը։ Ռեմբրանդի հեղինակությունը կասկածի տակ է առել 20-րդ դարի սկզբին Ալֆրեդ ֆոն Վյուրցբախը։ Տարիներ անց շատ գիտնականներ, այդ թվում հեղինակավոր Յուլիուս Ս․ Հելդը հաստատել են, որ նկարը պատկանում է Ռեմբրանդի վրձնին։ Բայց 1980-ականներին Ջոշուա Բրույնը «Ռեմբրանդ» հետազոտական նախագծից, նկարը վերագրել է Ռեմբրանդի ամենամոտիկ և տաղանդավոր աշակերտ Վիլլեմ Դրոստին, որի մասին շատ քիչ բան է հայտնի։ Բայց Բրույնի կարծիքը քիչ համակիրներ է ունեցել և այժմ այդ տեսակետը լիովին մերժվել է և Ֆրիկ հավաքածուն նկարի վերնագրում, որպես հեղինակ շարունակում է նշել Ռեմբրանդին, այլ ոչ «վերագրվում է» կամ որևէ «նկարչական դպրոց»։ Սայմոն Շաման (իր գրքում, 1999 թ.) և «Ռեմբրանդ» հետազոտական նախագծից Էռնստ վան դե Վետերինգը (Մելբուրնի սիմպոզիում, 1997 թ.) հաստատել են Ռեմբրանդի հեղինակությունը։ Այն քիչ գիտնականները, որոնք պնդում են հակառակը, նշում են նկարի կատարման որակը և բազմաթիվ սխալներ ։
Նկարների և նրանց անունների անհամապատասխանության խնդիրն է բարձրացրել է Սայմոն Շաման իր ՌԵմբրանդի մասին «Աչքեր» գրքում։ Օրինակ՝ նա վիճարկել էր «Արիստոտելը Հոմերոսի կիսանդրու հետ» նկարի անվանումը, որը Մետրոպոլիտեն թանգարանի աշխատակիցները վերանվանել էին ։ Շաման էական փաստարկ է ներկայացրել, որ Ռեմբրանդը պատկերել է ոչ թե Արիստոտելին այլ հայտնի հին հունական նկարիչ Ապելլեսին ։
Մեկ այլ նկար՝ «Պիղատոսը լվանում է ձեռքերը», նույնպես կասկածների տեղիք է տալիս։ Նկարի մասին կարծիքը էապես փոխվել է 1905 թվականին, երբ Վիլհելմ ֆոն Բոդեն այն անվանել է Ռեմբրանդի «մի փոքր ոչ ճիշտ» նկար։ Արվեստի գիտակները նկարը թվագրում են 1660-ականներով, և վերագրում են Ռեմբրանդի ոչ հայտի աշակերտի կամ Աերտ դե Գելդերին։ Նկարի կոմպոզիցիան Ռեմբրանդի հասուն շրջանի ստեղծագործությունների հետ ունի մակերեսային նմանություն, բայց նրան չի հերիքում վարպետությսունը լուսավորության և կերպարավորման  հարցում ։
Նկարների կրկնակի վերագրումների գործողությունը շարունակվում է։ 2005 թվականին Ռեմբրանդի աշակերտներին վերագրվող չորս կտավ, վերահաստատվեցին որպես Ռեմրանդի աշխատանքներ` «Ծերունու գլխի էսքիզը» և «Մորուքավոր ծերունու գլխի էսքիզը» ամերիկյան հավաքածուներից, «Լաց լինող կնոջ էսքիզը» Դեթրոյթի արվեստի ինստիտուտից, և 1640 թվականին ստեղծված «Սպիտակ գլխաշորով տարեց կինը» նկարները ։ Մյուս օրինակը՝ The Guardian պարբերականում պրոֆեսոր Էրնստ վան դե Վեթերինգը  գրել է «Բազկաթոռում նստած ծերունին» կտավի մասին, և կարծիք հայտնել, որ Ռեմբրանդի այս ստեղծագործության հեղինակության մեջ կասկածելը մեծագույն սխալ է, քանի որ սա նկարչի լավագույն նկարներից է և հանդիսանում է նրա բազմաթիվ փորձերից մեկը։
Ստեղծագործությունները Ռեմբրանդի վրձնին պատկանելը հաստատելը դժվարանում է, որովհետև նկարիչը ըստ այդ ժամանակվա ընդունված պրակտիկայի դրդում էր իր աշակերտներին պատճենել իր աշխատանքները, հաճախ ավարտում էր դրանք՝ որպես իր աշխատանքներ կամ հեղիանակային պատճեններ վաճառելու համար։ Ռեմբրանդի աշխատելու ոճը, հաճախակի փորձերը և ոճական փոփոխությունները հնարավորություն էին տալիս իր տաղանդավոր աշակերտներին պատճենել դրանք ։ Բացի այս ամենը՝ կան նաև ավելի ուշ շրջանի պատճենումներ և բնօրինակները փչացրած վերականգնումներ ։ Ամենայն հավանականությամբ, երբեք վերջնականապես հնարավոր չի լինի որոշել Ռեմբրանդի բոլոր ստեղծագործությունների հեղինակությունը։
Նկարչական նյութեր
Ռեմբրանդի նկարների տեխնիկական ուսումնասիրությունը կատարել է Գերման Կյունը 1977 թվականին Դրեզդենի և Կասելի պատկերասրահներում։ Ռեմբրանդի նկարների պիգմենտային անալիզը ցույց է տվել, որ նկարիչը օգտագործել է սպիտակ կապար, տարբեր օխրաներ, Վան Դեյքի շականակագույն, ոսկրային և ածխային սևեր, լապտերային մուր, կինովար, տորոն, ազուրիտ, ուլտրամարին, կապարաանագային դեղին։ Ռեմբրանդի «Սասկիան որպես Ֆլորա» կտավը միակն է, որ պարունակում է գամբոջ (դեղնակարմրավուն սաթից պիգմենտ) ։ Ռեմբրանդը հազվադեպ է օգտագործել մաքուր կապույտ և կանաչ, ամենացայտուն բացառությունը եղել է « Բաղդասարի խրախճանքը » կտավը (Լոնդոնի ազգային պատկերասրահ)։ Բոմֆորդի գրքում նկարագրված են Լոնդոնի ազգային պատկերասրահում պահվող  Ռեմբրանդի նկարների ավելի ուշ շրջանի պիգմենտային ուսումնասիրությաններ։ Ռեմբրանդի օգտագործած պիգմենտների լրիվ ցուցակը կարելի է գտնել ColourLex-ում ։ Ռեմբրանդի նկարների մասին լիարժեք տեղեկատվություն համացանցում պարունակում է Ռեմբրանդի տվյալների բազան, որտեղ կան ուսումնասիրությունների մանրամասներ, ինֆրակարմիր և ռենտգենյան լուսանկարներ և այլ գիտական նյութեր ։
Անունն ու ստորագրությունը
«Rembrandt» անունով նկարիչը ստորագրել է սկսած 1633 թվականից։ Ավելի վաղ շրջանում՝ մոտավորապես 1625 թվականին նա ստորագրում էր մեկ տառով՝ « R » կամ  «RH» միացագրով ( Rembrant Harmenszoon, այսինքն  «Rembrant, որդի Harmen-ի»), իսկ 1629 թվականից « RHL » (որտեղ «L»-ը ենթադրվում է՝ Լեյդենը նշելու համար էր)։ 1632 թվականից նա իր միացագրին ավելացրել է իր անունը, և ստորագրել « RHL-van Rijn », բայց փոխել է և նույն տարվանիս սկսել է օգտագործել միայն իր  անձնանունը՝  Rembrant, իսկ 1633 թվականից վերջում ավելացրել է «d» և հետևողականորեն օգտագործել է այս ստորագրությունը։ Սա չի փոխել էր անվան արտասանությունը։ Չնայած նա այս փոխված տարբերակով է ստորագրել բազմաթիվ փորագրանկարներ և կտավներ, նրա կյանքի ընթացքում նրան հիշատակող փաստաթղթերում օգտագործվել է ուղղագրության նախնական ձևը՝ «Rembrant» ։ Միայն անունով ստորագրելը հավանաբար Ռեմբրանդը փոխառել է կերպարվեստի մեծերից՝ Ռաֆայել Սանտիից, Լեոնարդո դա Վինչիից և Միքելանջելոյից, իսկ իրենից ավանդույթը փոխառել է Վինսենթ վան Գոգը ։
Ռեմբրանդի աշակերտներ
Ռեմբրանդը մեծ արվեստանոց է ունեցել և շատ աշակերտներ։ Լեյդենի և Ամստերդամի շրջանների նրա աշակերտների ցանկը բավականին երկար է, քանի որ նրա ազդեցությունը շրջապատի նկարիչների վրա շատ մեծ է եղել և այժմ դժվար է ասել, թե այս կամ այն նկարիչը արդյոք աշխատե՞լ է նրա արվեստանոցում, թե պարզապես Ռեմբրանդի գործերից ձեռք բերել ցանկացողների համար պատճենել է մեծ նկարչի ոճը։ Ստորև Ռեմրանդի աշակերտների մասնակի ցանկն է ։
Թանգարանային հավաքածուներ
Ռեմբրանդի նկարների առավել նշանավոր հավաքածուները գտնվում են Ամստերդամի պետական թանգարանում (Ռեյկսմյուզեում)՝ այդ թվում «Գիշերային պարեկ» և «Հրեական հարսնացուն», Հաագայ Մաուրիցհեյս պատկերասրահում, Սանկտ-Պետերբուրգի Էրմիտաժում, Լոնդոնի ազգային պատկերասրահ, Բեռլինում, Դրեզդենում, Լուվրում, Շվեդիայի ազգային թանգարանում։ Վարշավայի արքայական դղյակում ցուցադրված են Ռեմբրանդի երկու ստեղծագործություն ։
Ռեմբրանդի ստեղծագործությունների հայտնի հավաքածուներ գտնվում են Ամերիկայի միացյալ նահանգներում՝ Մետրոպոլիտեն թանգարանում, Նյու Յորքի Ֆրիկի հավաքածուում, Վաշինգտոնի արվեստների ազգային պատկերասրահում (Վաշինգտոն ԿՇ), Բոստոնի կերպարվեստի թանգարանում և Լոս Անջելեսի Փոլ Գեթիի թանգարանում ։
Ռեմբրանդի տուն-թանգարանը գտնվում է Ամստերդամում։ Նա տունը գնել է իր հաջողության գագաթնակետին։ Թանգարանի իրերը բնօրինակներ չեն, բայց համադրելի են այն ժամանակվա՝ Ռեմբրանդի օգտագործած իրերին։ Թանգարանում Ռեմբրանդի մի քանի նկար կա, որոնք փոխառված են այլ թանգարաններից։ Կան բազմաթիվ փորագրանկարներ, որոնցից շատերը գոյություն ունեն միայն մեկ օրինակով։
Հետմահու հիշատակ
Մարդկությանը երկու հարյուրամյակ պետք եղավ, որ գնահատի Ռեմբրանդի ստեղծագործության նշանակությունը, չնայած դեռևս Ջիովանի Կաստիլիոնեն և Բատիստա Տիեպոլոն ոգեշնչվել են նրա օֆօրտներից ։ Ռեմբանդտ գեղանկարչի համարձակությունն ու գծանկարչի դիտարկումների սրությունը առաջին անգամ գնահատվեցին 19-րդ դարում, երբ Գյուստավ Կուրբեի ռեալիստական դպրոցի նկարիչները Ռեմբրանդի նկարչական առանձնահատկությունները հակադրեցին ֆրանսիական ակադեմիզմին ։
Դեռևս հարյուր տարի առաջ Ռեմբրանդի ստեղծագործությունների ամենամեծ հավաքածուն Պետերբուրգի Կայսերական Էրմիտաժինն էր, բայց 20-րդ դարում նրա մի մասը վաճառվել է, մյուս մասը փոխանցվել է Պուշկինի անվան Կերպարվեստի թանգարան, իսկ մյուս մասի իսկությունը կասկածի տակ է դրվել։ 20-րդ դարի ընթացքում հոլանդացիներ ջանք չեն խնայել գնելու և վերադարձնելու Ռեմբրանդի ստեղծագործությունները հայրենիք, և այժմ նկարչի ամենամեծ հավաքածուն գտնվում է Ամստերդամի Ռեյկսմյուզեումում է ։ Ամստերդամի կենտրոնական հրապարակներից մեկը՝ Botermarkt-ը 1876 թվականից կրում է նկարչի անունը (Rembrandtplein)։ Հրապարակի կենտրոնում Ռեմբրանդի հուշարձանն է։ Ամստերդամում Ռեմբրանդի տուն-թանգարանում 1911 թվականից ցուցադրվում են հիմնականում նրա օֆորտները ։ 2009 թվականին Մերկուրի մոլորակի խառնարաններից մեկը, որ արևային համակարգի ամենամեծ խառնարաներից մեկն է, անվանվել է Ռեմբրանդի անունով։
2013 թվականի ապրիլին Ամստերդամի Պատկերասրահի աշխատակիցները «կենդանացրել են» «Գիշերային դետք» նկարը, մեծ առևտրային կենտրոնում խաղալով մի ամբողջ թատերական ներկայացում ։
Արտաքին հղումներ
Կատեգորիա:Հոլանդացի նկարիչներ Կատեգորիա:Անձինք թղթադրամների վրա Կատեգորիա:Անձինք նամականիշերի վրա Կատեգորիա:Լեյդենի համալսարանի շրջանավարտներ Կատեգորիա:Հոլանդացի փորագրիչներ Կատեգորիա:Հոլանդացի գրաֆիկներ
Սարգիս Արսլանյան
Ծանոթագրություններ
Կատեգորիա:Ամերիկահայ ֆուտբոլիստներ
Շախմատային օլիմպիադա 1931
Շախմատի 4-րդ օլիմպիադան կայացել է Պրահայում 11 հուլիսից մինչև 26 հուլիսի 1931 թվականին 19 երկրների մասնակցությամբ։ Խաղարկվել է 684 պարտիա։
Չնայած 1929 թվականի ճգնաժամին, որի պատճառով կրճատվել էր անցկացվող մրցաշարերի թիվը, օլիմպիադան տեղի ունեցավ, մասնակցեցին մեծ թվով թիմերով։
ՖԻԴԵ-ի գլխավոր համագումարի ժամանակ Համբուրգում 1930-ին կար երկու թիմ (Հունգարիա և Չեխոսլովակիա), հաջորդ օլիմպիադայի անցկացման համար։ Մինչ այդ չկար մրցակցություն։ Մինչև հունգարացիները հիմնավորեցին այն, և ոչ մեկի չի հաջողվել օլիմպիադայում հաղթել երկու անգամ։ Չեխոսլովակիայի ներկայացուցիչը հիմնավորեց, որ հաջորդ տարի իր երկրի շախմատի միության 50-ամյակն է։ Կոնգրեսը որոշեց հօգուտ երկրորդ թեկնածուի։
Մրցաշարի նախապատրաստական աշխատանքը եղել է ավելի շատ, քան մինչ այդ։ Խաղի համար ընտրվել է Պրահայի հայտնի մեծ դահլիճներից մեկը «Ու Նովակա»-ն, որում տեղավորվում էր մոտ 800 հանդիսատես։
Ներկայացված երկրների թիմերն ավելի ուժեղ էին, քան մեկ տարի առաջ։ Ֆրանսիայի թիմը կրկին ներկայացնում էր՝ Ա. Ալեխինը, Գերմանիան՝ Ե. Բոգոլյուբով (միակ ելույթը օլիմպիադայում)։ Ավստիրայի թիմի առաջին տախտակը ներկայացնում է Է. Գրյուֆելդը և Ռ. Շպիլմանը։ Բոլոր թիմերում էլ կային հայտնի շախմատիստներ։
Կանոնակարգից ելնելով՝ դժվար էր նախապատվությունը տալ որևէ թիմի։ Առաջին մրցանակի համար պայքարում էին 8 թիմ։ Յուրաքանչյուր տուրից հետո փոխվում էր առաջատարների ցուցակը։ Սկզբում խաղը վարել են լեհերը, հետո ամերիկացիները։ Վեցերորդ տուրից հետո անգլիացիները անցան առաջ, մեկ օր անց նրանց փոխարինեցին լեհերը։ Լատվիայի թիմը իններորդ տուրում գլխավորում էր աղյուսակը։ Առավել լարված էր վերջնագիծը։ Առաջին անգամ Լատվիայի թիմը գրավեց առաջին տեղը, այնուհետև Գերմանիան։ Ամերիկացիներն անցան առաջ թույլ մրցակիցներից։ Նրանց հետապնդում էին Ավստրիայի, Լեհաստանի, Չեխոսլովակիայի և Հարավսլավիայի թիմերը։ Նախավերջին տուրի ժամանակ բոլոր թիմերը ունեցան հաղթանակներ և հստակ կանգնած էին մեկը մյուսի ետևից։ ԱՄՆ՝ 46, Լեհաստան՝ 45, Հարավսլավիա՝ 44½, Չեխոսլովակիա՝ 44, Ավստրիա՝ 43½: Դժվար կանոնակարգը բացասաբար ազդեց երիտասարդ շախմատիստների վրա, դրա համար էլ ամերիկյան շախմատիստները ունեին որոշակի առավելություն։ Եզրափակիչ տուրում հանդիպեցին երկու հիմնական մրցակից թիմերը՝ ԱՄՆ և Լեհաստան։ Հաղթողին որոշելու համար բավական չէր մեկ օրը, 5 ժամ խաղից հետո թիմերը գնացին հանգստի, հաշիվը օգուտ լեհերի էր (1½ : ½): Ա. Ռուբինշտեյնը հաղթել է Ի. Կէժդենին, իսկ Ս. Տարտակովերը խաղաց ոչ-ոքի Ֆ. Մարշալլի հետ։ Հետաձգված պարտիայում առավելությունը լեհ շախմատիստների կողմն էր։ Ի. Գորովիցի և Դ. Պշեպյուրկայի պարտիայի դիրքերը գնահատվում էր հավասար, իսկ Կ. Մակարչիկը ուներ առավելություն չորրորդ տախտակի խաղացող Ս. Գերմանի նկատմամբ։ Բայց հաջողությունը ամերիկացի շախմատիստի կողմն էր։ Խաղի ընթացքում Պշոպյրկան թույլ տվեց մի քանի սխալներ և պարտվեց, իսկ Մակարչիկը չկարողացավ պարտիան հաղթանակի հասցնել։ Այսպիսով մենամարտ ավարտվել է ոչ-ոքի և ԱՄՆ-ի հավաքականը առաջին անգամ նավճեց Համիլտոն-Ռասսելի գավաթը։
Չեխոսլովակիայի թիմը, որպեսզի զբաղեցներ մրցանակային տեղ, պետք է հաղթեր փորձառու Ավստրիայի թիմին, պարտության դեպքում նա կարող էր հայտնվել ութերորդ տեղում։ Մնացած պարտիան ՝ Կ. Օպոչենսկիի - Խ. Կմոխ, Չեխոսլովակիայի թիմին հարկավոր էր հաղթանակ որպեսզի նվաճեր արծաթե մեդալ։ Նրանք հասել էին լեհական թիմին միավորնորով, բայց չունեին բավականին հաղթանակած հանդիպումներ, պայքարից հետո (մրցաշարում մնացած բոլոր պարտիաները վերջացել էին)։ Երկար պայքարից հետո մրցակիցները համաձայնեցին ոչ-ոքիի։
Առաջին անգամ Չեխոսլովակիայի մայրաքաղաքում հնչեց Վ. Պետրով (Լատվիա), ամերիակցի Ի. Գորովիցա և Ա. Դեյկա, լիտվական շախմատիստ՝ Վ. Միկենաս անունները։
Թիմերի կազմ
ԱՄՆ
Կէժդեն, Մարշալլ, Դեյկ, Գորովից, Ստեյներ
Լեհաստան
Ռուբինշտեյն, Տարտակովեր, Պշեպյուրկա, Մակարչիկ, Ֆրիդման
Չեխոսլովակիա
Ֆլո, Գիլգ, Ռեյֆիրժ, Օպոչենսկիյ, Սկալիչկա
Հարավսլավիա
Վիդմար, Աստալոշ, Կոստիչ, Պիրց, Կենիգ
Գերմանիա
Բոլոլյուբով, Աուէս, Վագներ, Ռիխտեր, Խելլինգ
Լատվիա
Մատիսոն, Ապշենիեկ, Պետրով, Ֆեյգին, Խազենֆուսս
Շվեդիա
Շտալբերգ, Շտոլց, Բերնդատսսոն, Լունդին[
Ավստրիա
Գրյունֆելդ, Շպիլման, Կմոխ, Բեկկեր, Լոկվենց
Անգլիա
Սուլթան-Խան, Եյտս, Տոմաս, Ուինտեր, Վալտուխ
Հունգարիա
Է.Շտեյներ, Լ.Շտեյներ[, Վայդա, Խավաշի, Շտերկ
Նիդերլանդներ
Վենինկ, Նոտեբոմ, վան դեն Բոսխ, Ադդիկս, վան Դուսբուրգ
Շվեյցարիա
Խանս, Նեգելի, Ցիմմերման, Ռիվեր, Միխել
Լիտվա
Միկենաս, Շեմբերգաս, Վիստանեցկիս, Աբրամավիչյուս, Լուցկիս
Ալեխին, Գրոմեր, Վ.Կան, Բետբեդեր, Դյուշան
Ռումինիա
Էրդելի, Բալոգ, Բարաց, Գուդյու, Վեկսլեր
Իտալիա
Ռոսսելլի, Մոնտիչելլի, Ռոմի, Խելլման
Անդերսեն, Կրուուսբերգ, Կ.Ռուբեն, Լիե, Կ.Լարսեն
Նորվեգիա
Խրիստոֆֆերսեն, Հանսեն, Հալվորսեն, Խովինդ, Գուլբրանդսեն
Իսպանիա
Մ.Գոլմայո, Վիլյարդեբո, Սոլեր, Մարին, Սանս Ագուադո
Լավագույն անհատական արդյունքներ
Գ.Շտոլց (Շվեդիա) — 18-ից 13½ (+10 −1 =7)
Արտաքին հղումներ
Կատեգորիա:1931 սպորտում
Կորիոլիսի արագացում
Կորիոլիսի արագացում, պտտական արագացում, կետի լրիվ արագացման մաս, որն առաջանում է այսպես կոչված բարդ շարժման դեպքում, երբ փոխադրական շարժումը, այսինքն՝ հաշվարկման շարժական համակարգի շարժումը համընթաց չէ։ Կորիոլիսի արագացումն առաջանում է կետի V_h հարաբերական արագության (փոխադրական շարժման դեպքում) և փոխադրական արագության (հարաբերական շարժման դեպքում) փոփոխման հետևանքով։ Կորիոլիսի արագացումը որոշվում է՝
Wկոր=2\omegaփ
բանաձևով, որտեղ \omegaփ-ն որևէ AB առանցքի շուրջը հաշվարկման շարժական համակարգի պտտման անկյունային արագությունն է, \alpha-ն՝ V_h-ի և AB առանցքի միջև կազմված անկյունը։ Կորիոլիսի արագացումը որպես վեկտոր որոշվում է՝
\vec{W}կորփ\vec{V}_h]
բանաձևով։ Կորիոլիսի արագացման ուղղությունը կարելի է ստանալ \vec{V}_h վեկտորը AB առանցքին ուղղահայաց հարթության վրա պրոյեկտելով և այդ պրոյեկցիան 90°-ով շրջելով փոխադրական շարժման ուղղությամբ (տես նկարը, որտեղ հարաբերականը M կետի շարժումն է գնդի AMB միջօրեականով, իսկ փոխադրականը՝ գնդի պտույտը AB առանցքի շուրջը)։ Հարկավոր է նշել, որ Կորիոլիսի արագացումը կետի արագացման մասն է հաշվարկման հիմնական և ոչ թե շարժական համակարգի նկատմամբ։ Օրինակ, Երկրի մակերևույթի վրայով շարժվելիս, Երկրի պտտման հետևանքով կետը Կորիոլիսի արագացումը կունենա աստղերի և ոչ թե Երկրի նկատմամբ։ Համընթաց փոխադրական շարժման դեպքում ({\omega}փ=0) կամ երբ \alpha=0, Կորիոլիսի արագացումը հավասար է զրոյի։ «Կորիոլիսի արագացում» հասկացությունն օգտագործում են կինեմատիկայի և դինամիկայի խնդիրները լուծելիս։
Կատեգորիա:Ուժ Կատեգորիա:Ֆիզիկական էֆեկտներ և երևույթներ Կատեգորիա:Դասական մեխանիկա
Շայկա (Պեկշայի վտակ)
Շայկա  (Шайка), գետ Ռուսաստանում, հոսում Կոլչուգինսկի շրջանում, Վլադիմիրի մարզում։ Գետաբերանը տեղակայված է Պեշկա գետի աջ ափին՝ 93 կմ հեռավորության վրա։ Գետի երկարությունը 9 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին, գետի ջրատնտեսային տեղամասը՝ Կլյազմա գետն է՝ Օրեխովո-Զուևոի հիդրոհանգույցից մինչև Վլադիմիրի հիդրոհանգույց։ Գետի գետային ավազանը Օկի գետն է՝ մինչև Մոշկի ջրամբար։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր
ISO 5218
Միջազգային ստանդարտ ISO 5218 - մարդու սեռի նկարագրման համար կոդերը միջազգային ստանդարտ են, որոնք ներկայացվում են միանիշ թվերի տեսքով։ Կոդերը կարող են օգտագործվել տեղեկատվական համակարգերում, ինչպես օրինակ տվյալների բազան է։ ISO 5218 ստանդարտի 4 կոդերը.
ISO 5218 ստանդարտը մշակվել է 1976 թ. նոյեմբեր ամսին տվյալների ղեկավարման և փոխարինման տեխնիկական կոմիտեի կողմից։ Ստանդարտը թարմացվել է 2004 թ. հուլիս ամսին։ Օգտագործվում է մի շարք ազգային նույնականացման համակարգերում։ Մասնավորապես ֆրանսիական INSEE (վիճակագրական և տնտեսական վերլուծությունների Ֆրանսիայի ազգային ինստիտուտ) համարներում։
Հղումներ
Կատեգորիա:ISO ստանդարտներ Կատեգորիա:Սեռ
Արյան շրջանառության մեծ շրջան
Արյան շրջանառության մեծ շրջան
Արյունը օրգանիզմի ունիվերսալ հեղուկ միջավայրն է, որից առաջանում են հյուսվածքային հեղուկն ու ավիշը։ Արյունը կատարում է նյութափոխանակության, շնչառական, հումորալ կարգավորման, արտազատական, ջերմակարգավորման ֆունկցիաներ, որոնց իրականացումը հնարավոր է միայն արյան շարժման դեպքում։ Արյան շարժումն օրգանիզմում կոչվում է արյան շրջանառություն։ Արյան շրջանառությունը առաջին անգամ նկարագրել է անգլիացի բժիշկ, անատոմ Վ. Հարվեյը։ Անողնաշարավորների մեծ մասի մոտ արյան շրջանառությունը բաց է։ Որոշ անողնաշարավորներ, բոլոր ողնաշարավորները և մարդը ունեն արյան շրջանառության փակ շրջան։ Կախված շնչառության տիպից, տարբերում են խռիկային շնչառություն ունեցող օրգանիզմներ՝ արյան շրջանառության մեկ շրջանով և թոքային շրջանառություն ունեցողների՝ արյան շրջանառության երկու շրջանով։
Արյան շարժումը ողնաշարավորների օրգանիզմում կատարվում է սիրտանոթային համակարգի միջոցով, որը կազմված է կենտրոնական օրգան համարվող, պոմպի դեր կատարող՝ սրտից և արյունատար անոթներից։ Արյունատար անոթներն ըստ իրենց գործառույթի բաժանվում են արյունը սրտից դեպի օրգաններ և հյուսվածքներ տանող զարկերակների, արյունը դեպի սիրտ բերող՝ երակների և բազմաքանակ մազանոթների, որոնց բարակ, միաշերտ էպիթելային պատերի շնորհիվ օրգաններում և հյուսվածքներում հնարավոր է դառնում նյութափոխանակությունը։ Մազանոթներ կան գրեթե բոլոր օրգաններում, բացառություն են կազմում վերնամաշկը, աչքի եղջերաթաղանթը, ոսպնյակը, ատամի էմալը։ Մազանոթների ընդհանուր քանակը մոտ 40 միլիարդ է, իսկ երկարությունը շուրջ 100000 կիլոմետր։ Հանգիստ վիճակում գործում է մազանոթների 20-30%-ը, իսկ ֆիզիկական լարված աշխատանքի ժամանակ մոտ 60%-ը։
Բացի մազանոթներից, արյունատար համակարգի մնացած մասերն ունեն եռաշերտ կառուցվածք։ Արտաքին շերտը շարակցական հյուսվածքից է, միջինը՝ մկանային, ներքինը՝ էպիթելային։ Սրտի մեջ միջին՝ մկանային շերտը կազմված է հատուկ մկանային հյուսվածքից՝ սրտի միջաձիգ զոլավոր հյուսվածքից, իսկ զարկերակների և երակների միջին շերտը կազմված է հարթ մկանային հյուսվածքից և առաձիգ թելերից։ Զարկերակների միջին շերտը ավելի հաստ է և առաձգական, որի շնորհիվ այս անոթները դիմանում են բարձր ճնշմանը, որն առաջանում է սրտի կծկման ժամանակ։ Երակներում ճնշումը բացակայում է, պատերի միջին շերտը զարկերակների համեմատ բարակ է և փափուկ, որն ապահովում է այդ անոթների տարողունակությունը, իսկ արյան հետհոսքը կանխելու համար անոթների մեջ կան գրպանաձև (կիսալուսնաձև) փականներ։
Օրգանիզմում արյունը շրջանառոմ է երկու փակ շրջանով՝ մեծ և փոքր։ Արյան այն ուղին, որը սկսվում է ձախ փորոքից անցնելով աորտա և ավարտվում է վերին և ստորին սիներակներավ՝ աջ նախասրտում, կոչվում է արյան շրջանառության մեծ շրջան։ Ձախ փորոքի կծկման շնորհիվ թթվածնով հարստացած արյունն անցնում է աորտա(մայր զարկերակ), որը ճյուղավորվում է մանր զարկերակների, ապա՝ զարկերակիկների ու մազանոթների։ Վերջիններիս բարակ պատի միջոցով տեղի է ունենում նյութափոխանակություն արյան և հյուսվածքային հեղուկի միջև։ Հյուսվածքային հեղուկ, ապա՝ բջիջ են անցնում թթվածին, սննդանյութեր։ Արյունը զարկերակայինից (թթվածնով հարուստ արյուն) վեր է ածվում ածխաթթու գազով հարուստ՝ երակային արյան, որի մեջ են անցնում նաև բջիջների նյութափոխանակության արգասիքները։ Երակային մազանոթները մինալով առաջացնում են երակիկներ, ապա՝ երակներ, խոշոր երակներ, որոնք միանալով վեր են ածվում վերին և ստորին սիներակների։ Վերին սիներակները գլխից, վերին վերջույթներից, պարանոցից, իսկ ստորին սիներակը՝ ստորին վերջույթներից, իրանից, որովայնի և կրծքի խոռոչներից արյունը վերադարձնում են սիրտ։ Արյան շրջանառության այն ուղին, որն սկսվում է աջ փորոքից թոքային ցողունով և ավարտվում թոքային չորս երակներով՝ ձախ նախասրտում, կոչվում է արյան շրջանառության փոքր շրջան։ Թոքային ցողունը բաժանվում է թոքային երկու զարկերակների, որոնք թոքերում ճյուղավորվելով վերածվում են թոքաբշտիկները պատող մազանոթների։ Մազանոթներով հոսող երակային արյան և թոքաբշտիկների օդի միջև տեղի է ունենում գազափոխանակություն (արտաքին շնչառություն) և արյան կարբոհեմոգլոբինից անջատված ածխաթթու գազն անցնում է թոքաբշտիկներ, իսկ թոքաբշտիկների օդի թթվածինը անկայուն միացություն է առաջացնում արյան հեմոգլոբինի հետ առաջացնելով օքսիհեմոգլոբին և արյունը երակայինից վերածվում է զարկերակայինի։ Թոքային երակիկները միանալով առաջացնում են չորս թոքային երակներ, որոնցով հոսող զարկերային արյունը անցնում է ձախ նախասիրտ։ Այսպիսով արյան շրջանառության փոքր շրջանի զարկերակներով հոսում է երակային արյուն, իսկ երակներով՝ զարկերակային արյուն, որը բացառություն է ։
Ծանոթագրություններ
Կատեգորիա:Անոթաբանություն Կատեգորիա:Սիրտ-անոթային համակարգ
Գորգ-ինքնաթիռ (նկար)
Գորգ-ինքնաթիռ, ռուս գեղանկարիչ Վիկտոր Միխայլովիչի Վասնեցովի նկարը՝ ստեղծված 1880 թվականին։ Այժմ պահվում է Նիժնի Նովգորոդի գեղարվեստի պետական թանգարանում։
Նկարագրություն
Այս ստեղծագործությունը Վասնեցովի առաջին աշխատանքներից է՝ նվիրված հեքիաթային թեմատիկային, որը նրան բերել է համաշխարհային հռչակ և համաժողովրդական սեր։ «Գորգ-ինքնաթիռ» նկարը Վասնեցովի և հայտնի մեկենաս Ս․Ի․ Մամոնտովի մտահղացնումն էր։ Սավվա Իվանովիչ Մամոնտովը դիմել էր նկարչին, որպեսզի նա ստեղծեր երկաթգծի շինարարությամբ զբաղվող գրասենյակը զարդարող մի նկար։ Ըստ Վասնեցովի՝ նկարը պետք է արտահայտեր հաղթանակ, շարժում և ռուսական ավանդույթների վեհությունը։ Թեպետ նկարը հիանալի էր ստացվել ու համարվում է ռուսական գեղանկարչության գլուխգործոց, սակայն հեքիաթային մոտիվների ավելորդության պատճառով երկաթգծի ղեկավարությունը հրաժարվեց դրանից։
Բովանդակություն
Նկարը պատմում է Իվան Ցարևիչի պատմությունը, որը ռուսական հեքիաթներից մեկում ճանապարհ է ընկնում փնտրելու թագավորական այգուց խնձոր գողացող Հազարան Բլբուլին։ Այս հեքիաթում Իվան Ցարեվիչը վերադառնում է հաղթանակած։ Նրա կողքին մեծ վանդակ է, իսկ վանդակում նստած է որսած Հազարան Բլբուլը։ Թռչող գորգը Ցարեվիչին նվիրել էր չար կախարդը (Баба-Яга)։ Իվան Ցարեվիչը և Հազարան Բլբուլը գույնզգույն գորգի վրա ներկայացնում են հիմնական բովանդակությունը։ Այն խիստ տարբերվում է շրջապատող մռայլ տեսարանից։ Վաղ առավոտը և նոր սկսվող օրվա առաջին փայլատակումները խորհրդանշում են Իվանի ծանրագույն թափառումների ավարտը և դիտողի մոտ առաջացնում են վառ, լուսավոր ու դրական էմոցիաներ։
Արտաքին հղումներ
«Գորգ-ինքնաթիռ» Վասնեցովի նկարը
Կատեգորիա:1880 նկարներ Կատեգորիա:Վիկտոր Վասնեցովի նկարներ
Մորկուր (Սոմի գավառ)
Մորկուր (Morcourt), համայնք Ֆրանսիայի Պիկարդիա մարզի Սոմ գավառում ։
Շյոֆվեգ
Շյոֆվեգ (Schöfweg) կոմունա Գերմանիայում, Բավարիայում։
Մորկուր (Սոմի գավառ)
Բնակչությունը 2006 թվականի դրությամբ կազմում է 289 մարդ, բնակչության խտությունը` 38.23 մարդ/կմ²։ Բնակավայրը զբաղեցնում է 7.56 կմ² տարածք։
Շյոֆվեգ
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 1301 մարդ (2010 թվականի դեկտեմբերի 31-ի տվյալներով) ։ Զբաղեցնում է 15,90 կմ² տարածք։ Պաշտոնական կոդը՝ 09 2 72 145:
Մորկուր (Սոմի գավառ)
Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 26 կմ արևելք։
Շյոֆվեգ
Կոմունան բաժանված է 3 գյուղական համայնքների։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Մորկուր (Սոմի գավառ)
Տնտեսություն
2010 թվականին ուներ 170 աշխատունակ (15-64 տարեկան) բնակիչ, որոնցից ակտիվ էին 120-ը, իսկ ոչ ակտիվները` 50։ Ակտիվության ցուցանիշը կազմում է 70,6 %։ 120 աշխատունակ մարդկանցից աշխատել է 110 անձ (62 տղամարդ և 48 կին)։ Գործազուրկ են եղել 10 անձ (2 տղամարդ և 8 կին)։ 50 անաշխատունակներից 15-ը եղել են աշակերտներ կամ ուսանողներ, 17-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մորեյ
Մորեյ (Moreuil), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 4040 մարդ, բնակչության խտությունը` 172.43 մարդ/կմ²։ Բնակավայրը զբաղեցնում է 23.43 կմ² տարածք։
Աշխարհագրություն
Գտնվում է Փարիզ քաղաքից 105 կմ հյուսիս, Ամյեն քաղաքից 20 կմ հարավ-արևելք։
Տնտեսություն
2010 թվականին ուներ 2605 աշխատունակ (15-64 տարեկան) բնակիչ, որոնցից ակտիվ էին 1864-ը, իսկ ոչ ակտիվները` 741։ Ակտիվության ցուցանիշը կազմում է 71,6 %։ 1864 աշխատունակ մարդկանցից աշխատել է 1643 անձ (902 տղամարդ և 741 կին)։ Գործազուրկ են եղել 221 անձ (93 տղամարդ և 128 կին)։ 741 անաշխատունակներից 210-ը եղել են աշակերտներ կամ ուսանողներ, 268-ը` թոշակառուներ, իսկ 263-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Օբերհաուզեն (Դանուբի Նոյբուրգ)
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Գարի Մուշեղյան
Գարի Արմենակի Մուշեղյան, խորհրդային հայ դերասան, ռեժիսոր, ՀԽՍՀ վաստակավոր արտիստ, ՀԽՍՀ կինեմատոգրաֆիստների միության անդամ (մարտի 1, 1981) :
Կենսագրություն
Գարի Մուշեղյանը ծնվել է 1910 թվականին Երևանում։ 1928-1932 թվականներին սովորել է թատերական տեխնիկումում։ 1928-1941 թվականներին հանդես է եկել Երևանի Սունդուկյանի անվան ակադեմիական թատրոնում։ Խաղացել է 32 դեր տարբեր ներկայացումներում։ Աշխատել է որպես դերասան, ռեժիսոր և բեմանկարիչ։ Միաժամանակ գրել է պիեսներ, սցենարներ, կատարել է թարգմանություններ, որոնցից 15-ը բեմադրվել են կինոյում և թատրոնում։ 1953 թվականից հանդես է եկել Հայֆիլմ ստուդիայում։ 1964 թվականից՝ կրկնօրինակման ռեժիսոր։ 1943-1946 թվականներին աշխատել է Լենինականի Մռավյանի անվան դրամայի թատրոնում։
1946-1952 թվականներին եղել է Երևանի Հ․ Թումանյանի անվան տիկնիկային թատրոնի տնօրենն ու գլխավոր ռեժիսորը։ Թատրոնում միաժամանակ բեմադրվում էին ներկայացումներ թե մեծահասակների (երեկոյան ժամերին) և թե փոքրերի (ցերեկային ժամերին) համար։ Գուլիվերի ճանապարհորդությունը ներկայացումը եզակի ներկայացում համարվեց։ Հատուկ հաստոց էր մշակվել, որի օգնությամբ Գուլիվերի դերը կատարում էր կենդանի դերասան, իսկ լիլիպուտների դերը՝ տիկնիկները։ Մոսկվայի տիկնիկային թատրոնի ղեկավար Սերգեյ Օբրազցովը գաղտնի ժամանեց Երևան, տոմս գնեց և որպես հասարակ հանդիսատես ներկա գտնվեց ներկայացմանը։ Ներկայացումից հետո մոտեցավ Մուշեղյանին, ներկայացավ, գրկեց և իր հիացմունքը հայտնեց։ Երկու ամիս անց Մուշեղյանին պաշտոնապես հրավիրեցին աշխատելու Մոսկվայի տիկնիկային թատրոնում, սակայն ընտանեկան հանգամանքների բերումով վերջինս ստիպված էր հրաժարվել հրավերից։ 1981 թվականին անցավ թոշակի ։
Ծանոթագրություններ
Կատեգորիա:Հայ դերասաններ Կատեգորիա:Հայ ռեժիսորներ Կատեգորիա:ՀԽՍՀ վաստակավոր արտիստներ
Վյոսա Օսմանի
Վյոսա Օսմանի Սադրիու (Vjosa Osmani-Sadriu, ), կին քաղաքական գործիչ, իրավաբան և դասավանդող Կոսովոյից։ Իրավաբանական գիտությունների դոկտոր է (J.S.D.)։ Կոսովոյի ժողովրդավարական լիգայի նախագահի տեղակալն է։ Կոսովոյի Հանրապետության խորհրդարանի գործող սփիքեր է։ Առաջին կինն է այդ պաշտոնում 2020 թվականի փետրվարի 3-ից։ Կոսովոյի խորհրդարանի պատգամավոր է 2010 թվականից ։ Համաշխարհային բանկի խմբի և Արժույթի միջազգային հիմնադրամի խորհրդարանական ցանցի խորհրդի անդամ է ։
Կենսագրություն
Ծնվել է 1982 թվականի մայիսի 17-ին Կոսովսկա Միտրովիցայում ։
Սովորել է Պրիշտինայի համալսարանի իրավաբանական համալսարանում, ստացել է բակալավրի աստիճան։ 2005 թվականին ստացել է իրավունքի մագիստրոսական աստիճան (LLM) ԱՄՆ Փենսիլվանիա նահանգի Փիթսբուրգի համալսարանի իրավաբանական համալսարանում, 2015 թվականին դոկտորական դիսերտացին պաշտպանել է Փիթսբուրգի համալսարանում և ստացել է իրավաբանական գիտությունների դոկտորի աստիճան (J.S.D.) ։
Դասավանդել է Պրիշտինայի համալսարանում և Կոսովոյի Ռոչեսթրի տեխնոլոգիական ինստիտուտում։ Եղել է Փիթսբուրգի համալսարանի հրավիրյալ պրոֆեսոր ։
Աշխատել է որպես աշխատակազմի ղեկավար, արտաքին քաղաքականության գծով խորհրդատու և Կոսովոյի Հանրապետության նախագահի իրավական հարցերով խորհրդատու ։ 2008 թվականին եղել է նախագահի ներկայացուցիչը Կոսովոյի Հանրապետության Սահմանադրության մշակման հանձնաժողովում։ Հաագայի Արդարադատության միջազգային դատարանում 2009 թվականի դեկտեմբերին Կոսովոյի անկախության հռչակման օրինականության վերաբերյալ դատավարության ընթացքում եղել է իրավաբանական խմբի անդամ ։
2010 թվականի դեկտեմբերի 12-ին խորհրդարանական ընտրությունների ժամանակ ընտրվել է Կոսովոյի խորհրդարանի պատգամավոր։ Վերընտրվել է 2014 թվականի հունիսի 8-ի և 2017 թվականի հունիսի 11-ի ընտրություններին։ 2017 թվականի ընտրությանը ստացել է ավելի քանի 64 000 ձայն ։ Ղեկավարել է արտաքին գործերի, սփյուռքի և ռազմավարական ներդրումների հանձնաժողովը և ավելի վաղ մի շարք այլ հանձնաժողովներ ։ 2019 թվականի հոկտեմբերի 6-ին կայացած արտահերթ խորհրդարանական ընտրություններում եղել է Կոսովոյի ժողովրդավարական ​​լիգայի թեկնածու ։ 2020 թվականի փետրվարի 3-ին Ալբին Կուրտիի վարչապետության հաստատումից հետո նշանակվել է Կոսովոյի խորհրդարանի սփիքեր։ Նրա թեկնածությանը քվեարկել է 65 պատգամավոր։ Առաջին կինն է եղել այդ պաշտոնում։ Փոխարինել է Գլաուկ Կոնյուֆկային, որը Կուրտիի վարչակազմում ստացել է արտաքին գործերի նախարարի պաշտոնը ։
Տիրապետում է անգլերենի, թուրքերենի, սերբերենի ։
Ամուսնացած է, ունի զույգ երեխաներ։
H I տիրույթ
H I տիրույթը միջաստղային ամպ է, կազմված ատոմային ջրածնից (H I). Այդ տիրույթները չեն ճառագայթում, բացառությամբ 21սմ (1 420 ՄՀց) երկարությամբ ալիքի էմիսիայի(ջրածնի գիծ)։ Այդ գծի անցման հավանականությունը շատ փոքր է, ուստի շատ մեծ քանակով ջրածին է անհրաժեշտ, որպեսզի այն նկատվի։ H I տիրույթները ավելի ցայտուն երևում են իոնացման ճակատներում, որտեղ դրանք(տիրույթները) բախվում են իոնացված գազի հետ(օրինակ՝ H II տիրույթներում)։ H I տիրույթի իոնացման աստիճանը շատ փոքր է՝ մոտ 10−4 կարգի (այսինքն 1 մասնիկ 10 000 մասնիկիցից).
Եթե ռադիոաստղադիտակների միջոցով ստացված քարտեզների վրա նշենք H I տիրույթի ճառագայթումը, կարելի է որոշել պարուրաձև գալակտիկաների կառուցվածքը։ Այդ մեթոդը կիրառվում է նաև գալակտիկաների միջև գրավիտացիոն այլասերումների պատկերման համար։ Երբ 2 գալակտիկաներ բախվում են, դրանց մեջ պարունակվող նյութը դուրս է գալիս թելերի տեսքով, ինչը աստղագետներին հնարավորություն է տալիս որոշել, թե որ ուղղությամբ են շարժվել գալակտիկաները։
Տես նաև
Կատեգորիա:Միգամածություններ
Կապույտ շեղում
Կապույտ շեղում (նաև մանուշակագույն շեղում)՝ աղբյուրի սպեկտրի մոնոքրոմատիկ բաղադրիչ ալիքի երկարության նվազում (հաճախության աճ)  դիտորդի հաշվարկման համակարգում՝ այդ բաղադրիչի սեփական  հաշվարկման համակարգում ալիքի երկարության(հաճախության) նկատմամբ։ Կարմիր շեղման հակադարձ երևույթն է։ Տերմինը սկզբնապես օգտագործվել է էլեկտրամագնիսական ալիքների տեսանելի տիրույթի համար, որոնք շեղվում էին դեպի սպեկտրի տեսանելի տիրույթի վերջին՝ կարճալիքային (կապույտ, մանուշակագույն) տիրույթին, սակայն երևույթը դիտվում է նաև էլեկտրամագնիսական ալիքների ոչ տեսանելի տիույթում, այդ պատճառով «գունավոր» պիտակը խիստ պայմանական է։ Ինչպես և կարմիր շեղումը, կապույտ շեղումը ևս նկարագրվում է շեղման z պարամետրով, որը որոշվում է՝
(որտեղ\lambda և \lambda_0 — համապատասխանաբար ընդունման և առաքման կետերում ալիքի երկարությունն է ), սակայն կարմիր շեղման համար z (գտնվում է 0 - +∞ միջակայքում), իսկ կապույտի համար՝ բացասական(գտնվում −1 -0 միջակայքում)։
Որոշ կոսմոլոգիական մոդելներում էվոլյուցիայի որոշակի փուլերում(օրինակ, փակ տիեզերքի կոլափսի փուլում)  ազատ էլեկտրամագնիսական ալիքը կոլմոլոգիական կապույտ շեղման է ենթարկվում՝ կապված մասշտաբային գործոնի կրճատման հետ։
Գրականություն
Կատեգորիա:Օպտիկա Կատեգորիա:Ֆիզիկական էֆեկտներ և երևույթներ
Շյոնբերգ (Ներքին Բավարիա)
Շյոնբերգ (Schönberg), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 3804 մարդ (2010 թվականի դեկտեմբերի 31-ի տվյալներով) ։ Զբաղեցնում է 32,71 կմ² տարածք։ Պաշտոնական կոդը՝ 09 2 72 147:
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Մորիզել
Մորիզել (Morisel), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 533 մարդ, բնակչության խտությունը` 82.89 մարդ/կմ²։ Բնակավայրը զբաղեցնում է 6.43 կմ² տարածք։
Տնտեսություն
2010 թվականին ուներ 326 աշխատունակ (15-64 տարեկան) բնակիչ, որոնցից ակտիվ էին 250-ը, իսկ ոչ ակտիվները` 76։ Ակտիվության ցուցանիշը կազմում է 76,7 %։ 250 աշխատունակ մարդկանցից աշխատել է 228 անձ (120 տղամարդ և 108 կին)։ Գործազուրկ են եղել 22 անձ (10 տղամարդ և 12 կին)։ 76 անաշխատունակներից 17-ը եղել են աշակերտներ կամ ուսանողներ, 35-ը` թոշակառուներ, իսկ 24-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Էնն Ռիչարդս
Էնն Ռիչարդս (Dorothy Ann Wills Richards, ), ամերիմացի քաղաքական գործիչ, Տեխասի 45-րդ նահանգապետը։
Քաղաքական կարիերա
1990 թվականին նահանգապետ Բիլ Քլեմենտսը որոշեց թողնել իր պաշտոնը, և Ռիչարդսը զբաղեցրեց իր տեղը։ Նահանգապետի պաշտոնում Ռիչարդսը բարեփոխել է Տեխասի բանտային համակարգը, ինչպես նաև վետո է դրել կիսաավտոմատ զենքի մասին օրենքի վրա։ Նահանգի բյուջեն համալրելու համար նրա նահանգապետության ժամանակ Տեխասի վիճակախաղը սահմանվել է։ Ռիչարդսը գնել է առաջին տոմսը 1992 թվականի մայիսի 29-ին Oak Hill-ում։
1994 թվականի ընտրություններում Ռիչարդսը պարտություն է կրել հանրապետական Ջորջ Բուշից։ 2001 թվականից նա աշխատել է Public Strategies Inc ընկերության ավագ խորհրդական ։ 1995-2001 թվականներին աշխատել է Verner, Lipfert, Bernhard, McPherson and Hand ընկերությունում որպես ավագ խորհրդատու։
Ռիչարդսը մահացել է 2006 թվականի սեպտեմբերի 13-ին կերակրափողի քաղցկեղից և թաղվել է Օստինի նահանգի գերեզմանատանը ։
Արտաքին հղումներ
Կատեգորիա:ԱՄՆ-ի դեմոկրատական կուսակցության անդամներ Կատեգորիա:20-րդ դարի ամերիկացի քաղաքական գործիչներ
Լանգենմոզեն
Լանգենմոզեն  (Langenmosen), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Նոյբուրգ Շրոբենհաուզեն շրջանում։ Բնակչությունը կազմում է 1500 մարդ (2010 թվականի դեկտեմբերի 31-ի տվյալներով )։ Տարածքը 23.89 կմ² է։ Պաշտոնական կոդը՝ 09 1 85 143։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
The Lazy Song
«The Lazy Song», ամերիկացի փոփ երգիչ Բրունո Մարսի սինգլ, որը եղել է Doo-Wops & Hooligans ալբոմի երրորդ սինգլ։ Սինգլը թողարկվել է 2011 թվականի փետրվարի 11-ին։
Տեղեկություն երգից
«The Lazy Song»-ը գրել է Բրունո Մարսը, The Smeezingtons խմբի իր գործընկեր K'naan-ի հետ  ։ Երգում նկատվում են Հավայան և Ջամայկայական մոտիվներ։ Տեքստը ցուցադրվել է MTV հեռուսաալիքով, P90X սպորտային ալիքով  ։
Տեսահոլովակը նկարահավել է One-shot-ի կողմից, անփոփոխ և տևական կադրերով։ Այս տեսանյությում մարդիկ հագել են կապիկի շորեր, իսկ Բրունո Մարսը երգում է հենց իր ննջարանում։ Մայիսի 27-ին հրապարակվել է տեսահոլովակի մեկ այլ տարերակ, որտեղ ներկա են նաև Կեոնարդ Նիմոյը և Ուիլիամ Շետները ։
The New York Times, Slant Magazine և The Independent ասել են, որ երգը ռեգիի մաս է կազմում ։ Allmusic և About.com նշել են, որ Doo-Wops & Hooligans ամենահիշարժան ալբոմն է  ։
Հավաստագրումներ
!scope="col" colspan="3"| Streaming
Ծանոթագրություններ
Կատեգորիա:2011 սինգլներ Կատեգորիա:Բրունո Մարսի երգեր Կատեգորիա:2010 երգեր Կատեգորիա:UK Singles Chart գլխավորած սինգլներ
Բիրմինգհեմ (Ալաբամա)
Բիրմինգհեմ (Birmingham), Ալաբամա նահագի ամենամեծ քաղաքը։ 2010 թվականի տվյալներով քաղաքն ունի 212.237 բնակիչ, իսկ ագլոմերացիայի բնակչությունն անցնում է մեկ միլիոնից։
Բիրմինգհեմը հիմնադրվել է 1871 թվականին` Ամերիկայի քաղաքացիական պատերազմի ավարտից անմիջապես հետո։ Անվանակոչվել է բրիտանական Բիրմինգհեմի պատվին, որ Միացյալ Թագավորության արդյունաբերական խոշոր կենտրոններից մեկն է։ Բիրմինգհեմը հարավամերիկյան արդյունաբերական կարևորագույն կենտրոն է, որի հիմքը ավանդաբար կազմում է մետալուրգիան։ Այդ պատճառով այն հաճախ անվանում են «Հարավային Փիթսբուրգ» (The Pittsburgh of the South): Քաղաքը երբեմն կոչում են նաև «Կախարդական քաղաք» (The Magic City):
Աշխարհագրություն
ԱՄՆ-ի վիճակագրության կենտրոնի համաձայն` քաղաքն ունի 393 կմ² մակերես, որից 388 կմ²-ը բաժին է ընկնում ցամաքին և 5.2 կմ²-ն` ջրային տարածքին։ Քաղաքի ընդհանուր մակերեսի ընդամենը 1.34 %-ն է պատված ջրով։ Քաղաքը գտնվում է Կահաբա գետի մոտակայքում։
Կլիմա
Բիրմինգհեմն ունի խոնավ մերձարևադարձային կլիմա` շոգ ամառներով, մեղմ ձմեռներով և հորդառատ անձրևներով, որոնք տեղում են ողջ տարին։ Գարունն ու ամառը մեղմ են, բայց փոփոխական. հաճախ լինում է ամպրոպ, երբեմն նաև պտտահողմ։ Աշունը պակաս խոնավ է, քան գարունը։ Բիրմինգհեմը տեղադրված է պտտահողմերի կենտրոնում։ Երկու անգամ քաղաքին պատուհասել են F5 ուժգնության պտտահողմեր. առաջինը 1977 թվականին, երկրորդը` 1998 թվականին։
Բնակչություն
2000 թվականի մարդահամարի տվյալներով քաղաքն ուներ 242.820 բնակիչ, 98.782 տնային տնտեսություն և 59.269 ընտանիք։ Բնակչության խտությունը կազմում է 1.619.7 մարդ մեկ քառակուսի մղոնում։ Քաղաքում հաշվվում էր 111.927 միավոր բնակարան` միջին հաշվով 746.6 մարդ մեկ քառակուսի մղոնում։ Ռասայական կազմը հետևյալ տեսքն ունի.
Տնտեսություն
Բիրմինգհեմի հիմնադրման ժամանակից ի վեր քաղաքի տնտեսության համար կարևոր նշանակություն է ունեցել արդյունաբերությունը։ Չնայած մետալուրգիան արդեն չունի երբեմնի նշանակությունը քաղաքի տնտեսության մեջ, այն սկզբնական շրջանում եղել է քաղաքի տնտեսության հիմքը։ Վերջին տարիներին տեղի մետալուրգիական ընկերությունները 100 միլիոն դոլարի ներդրում են կատարել քաղաքում ու նրա շրջակայքում նոր գործարաններ հիմնելու ուղղությամբ։ Քաղաքում է հիմնավորված Vulcan Materials Company ընկերությունը ։
Բիրմինգհեմը նաև բանկային խոշոր կենտրոն է, որ ներկայանում է երկու խոշոր բանկերով` Regions Financial Corporation և BBVA Compass: 2006 թվականին Regions Financial Corporation բանկը միավորվել է AmSouth Bancorporation բանկին` ձևավորելով ակտիվների մեծությամբ 8-րդ բանկն ԱՄՆ-ում։ Քաղաքում գործում են տասնյակ փոքր բանկեր ։
Բիրմինգհեմն աչքի է ընկնում շինարարական և ինժեներական ընկերություններով, որոնք միշտ հայտնվում են բարձրագույն դիզայնի և միջազգային շինարարական ընկերությունների ցուցակներում։
Բիրմինգհեմում են գտնվում ԱՄՆ-ի ոչ ալկոհոլային խմիչք արտադրող խոշորագույն ընկերություններից երկուսը, որոնցից յուրաքանչյուրն իրականացնում է տարեկան շուրջ 500 միլիոն դոլարի վաճառք ։ Դրանք են Buffalo Rock և Coca-Cola Bottling ընկերությունները։
Շինություններ
Ալաբամա նահանգում 2014 թվականի դրությամբ հաշվվում են 80 մ-ից բարձր 15 շինություն, որից յոթը` Բիրմինգհեմում։
Արտաքին հղումներ
Կատեգորիա:ԱՄՆ-ի քաղաքներ Կատեգորիա:1871 թվականին հիմնադրված բնակավայրեր
Յորգ Իմենդորֆ
Յորգ Իմենդորֆ (Jörg Immendorff, ), գերմանացի նկարիչ և քանդակագործ։
Կյանք և արվեստ
Իմենդորֆը ծնվել է սպաների ընտանիքում։ Ծնողները ամուսնալուծվել են, երբ որդին 11 տարեկան էր։ 1960-ական թվականներին սովորել է Դյուսելդորֆի Գեղարվեստի ակադեմիայում Թեո Օտոյի և Յոզեֆ Բոյսի մոտ։ Ֆիգուրատիվ գեղանկարչության ներկայացուցիչ է։ Քրիս Ռեյնեկեի հետ միասին ստեղծել է LIDL էքշն-նախագիծը։ Մի քանի գեղարվեստական ակցիա անցկացնելուց հետո Ակադեմիայից հեռացվել է։
1968 թվականից մինչև 1981 թվականը նկարիչը դասավանդել է դպրոցում նկարչություն (1971-1981 թթ.-ին՝ Դյուսելդորֆում)։ 1972 թվականին նա մասնակցել է Կասելում ժամանակակից արվեստի ցուցադրության՝ ներկայացնելով իր քննադատական, հակակապիտալիստական ուղղվածության աշխատանքները։ 1970-ական թվականների կեսերից Իմենդորֆը սկսել է նկարել պատմական գեղանկարչության ժանրում, ծանոթացել է Նոր վայրիներ շարժման ներկայացուցիչների հետ։ 1976 թվականին նա մասնակցել է վենետիկյան բիենալեին։ Այդ ընթացքում Իմենդորֆը սերտ ընկերական կապեր է ունեցել Ա. Փենքի հետ։ Նրա հետ միասին նա աշխատել է մի շարք գեղարվեստական ստեղծագործությունների հետ, որ նվիրված են եղել Գերմանիաների հարաբերություններին։
Իմերդորֆը միջազգային ճանաչում է ստացել իր 16 խոշորաֆորմատ «Սրճարան Գերմանիա» աշխատանքներով, որոնք ոգեշնչվել են Ռենատո Գուտուզոյի արվեստով։ 1989 թվականից սկսած՝ Մայնի Ֆրանկֆուրտի Գեղարվեստի բարձրագույն պետական դպրոցի պրոֆեսոր է եղել, 1996 թվականից սկսած՝ Դյուսելդորֆի Գեղարվեստի ակադեմիայի։
Ծանոթագրություններ
Կատեգորիա:Գերմանացի նկարիչներ Կատեգորիա:Գերմանացի քանդակագործներ Կատեգորիա:Գերմանացի արվեստագետներ
Գուանոզինեռֆոսֆորական թթու (ԳԵՖ)
Կենսաբանական դեր
ԳԵՖ-ը մասնակցում է ՌՆԹ-ի սինթեզին տրանսկրիպցիայի ընթացքում։ ԳԵՖ-ը իր կառուցվածքով նման է գուանինային նուկլեոտիդին, սակայն տարբերվում է վերջինից իր կազմում առկա երեք ֆոսֆորական թթվի մնացորդներով, որոնք միացած են ածխածնի 5' ատոմին ։
G-պրոտեինների հետ միացած վիճակում մասնակցում է ազդանշանների հաղորդմանը, որի ընթացքում ԳԵՖազ ֆերմենտի ազդեցությամբ վերածվում է գուանոզինկրկնաֆոսֆորական թթվի (ԳԿՖ) ։
Ծանոթագրություններ
Կատեգորիա:Նուկլեոտիդներ Կատեգորիա:Պուրինային նուկլեոտիդներ
Քյոնիգսմոս
Քյոնիգսմոս (Königsmoos), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Նոյբուրգ Շրոբենհաուզեն շրջանում։ Բնակչությունը կազմում է 4361 մարդ (2010 թվականի դեկտեմբերի 31-ի տվյալներով )։ Տարածքը 40.97 կմ² է։ Պաշտոնական կոդը՝ 09 1 85 163։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Ալվար (Հեքյարիի գավառ)
Ալվար, գյուղ Արևմտյան Հայաստանում, Վանի վիլայեթի Հեքյարիի գավառում։